**OPPSTART HØSTEN 2022**

Skolekoret startet opp med øving mandag 29. august. Vår dirigent heter Ruth Trepekuniene og er ansatt ved Kulturskolen.

I Iglemyr skolekor deler vi gruppene inn som følgende:

Sanggrupper: 1 trinn

Juniorkoret: 2-3 trinn

Hovedkoret: 4-7 trinn

Juniorkoret har noen få ledige plasser og Hovedkoret har flere ledige plasser. Det åpnes for påmelding til både sanggruppa, juniorkor og Hovedkor fra og med i dag. Her er det førstemann til mølla.

Sanggruppe for 1. klasse starter opp etter høstferien.

Sanggruppa har plass til 10 medlemmer. Juniorkoret og Hovedkoret har plass til 25 medlemmer i hvert kor.

Vi er takknemlige og glade for å ha et så fint kor som Iglemyr skolekor. Barna har det gøy mens de synger og øver på sanger. Det blir arrangert konserter hvor de får vist frem hva de kan. Iglemyr skolekor er i regi av kulturskolen det er ikke et skoletilbud eller SFO tilbud. Vi har et godt samarbeid med skolen. SFO hjelper til og følger barna som går i SFO til koret. Tidene på korøvelse passer godt med når barna slutter på skolen. Styret i Iglemyr skolekor består av engasjerte foreldre av barn i koret. Sammen samarbeider vi med dirigent, kulturskolen og skolen.

Påmelding med følgende opplysninger sendes: skolekor.iglemyr@gmail.com: fornavn, etternavn, fødselsdato, adresse, navn foresatt(e), kontaktinfo for kommunikasjon på e-post og spond. Ønsker også å få beskjed om ditt barn går på SFO, og om barnet har allergier eller annen informasjon som dirigent og styret i koret bør vite.

Når du melder barnet ditt inn i Iglemyr skolekor blir barnet medlem i gruppa vår på Spond appen.
All info og kommunikasjon skjer via Spond.

**Øvingstider:**

Sanggruppe 1. klasse kl 1245-1315

Juniorkoret 2-3 klasse kl 1345-1415

Hovedkoret 4-7 klasse kl 1430-1530

(det kan bli små justeringer på tidsrommene. Beskjed gis på Spond)

Alle øvingene foregår på skolen. Sanggruppa har øvelse i et av klasserommene tilhørende SFO. Juniorkoret og Hovedkoret øver i skolens musikkrom ved inngang mot parkeringsplassen ved Austrållhallen.

Da vil vi med dette ønske både nye og gamle medlemmer i Iglemyr skolekor velkommen.

Mvh

Styret i Iglemyr Skolekor